Cristina Cioran are un câine și o pisică care dorm împreună

Actriță și prezentatoarea tv, Cristina Cioran, gazdă a emisiunii „Draga mea prietenă”, de la Kanal D, este o mare iubitoare de animale. Ea spune că, deși nu face parte din nicio asociație de ajutorare a animalelor, susține astfel de cauze și își oferă suportul ori de câte ori este nevoie. Alături de prietenul ei, Cristina este stăpâna unui simpatic cățel pe nume Amon și a unei pisici, Roxana. Buni prieteni, cele două anumale împart atât castronul cu mâncare, cât și culcușul. „ Pentru noi, Amon și Roxana înseamna foarte mult și fac parte din viața noastră, la propriu. Pe Amon îl alintăm Ami, iar pe Roxana… Roxana. Cât de mult înseamnă un animăluț de companie în viața cuiva, pot înțelege numai cei care împărtășesc aceeași bucurie”, povestește Cristina.  
Chiar dacă are un program încărcat, actrița spune că prietenii ei au întâietate. „ Am timp să mă ocup de ele. Ami este prioritatea noastră principală. Pentru noi, Ami este cel mai educat animăluț, cel mai frumos și cel mai deștept. Hăinuțe nu le cumpărăm pentru că nu le place să “poarte”, dar jucarii le oferim întotdeauna. Când facem cumpărăturile, de fiecare dată le luam mingiuțe și tot felul de jucării din latex, speciale pentru ei”, povestește Cristina.